МИНИСТЕРСТВО НА ВЪТРЕШНИТЕ РАБОТИ

ДИРЕКЦИЯ “МЕЖДУНАРОДНИ ПРОЕКТИ”

УРИ 812100-17134
15.09.2026 г. 
О Б Я В А
Дирекция „Международни проекти“ - МВР обявява процедура за избор на кандидати за заемане на 1 вакантна длъжност за лице, работещо по трудово правоотношение по допълнително щатно разписание на основание чл. 68 от Кодекса на труда, както следва:

· В отдел „Мониторинг, верификация и плащания“ 

· СТАРШИ ЮРИСКОНСУЛТ (техническа верификация) – 1 (една) вакантна длъжност

I. ИЗИСКВАНИЯ КЪМ КАНДИДАТИТЕ ЗА ЗАЕМАНЕ НА ДЛЪЖНОСТИТЕ:
· Минимална образователно-квалификационна степен: магистър

· Област на висшето образование – социални, стопански и правни науки

· Професионални направления – право с придобита юридическа правоспособност

· Минимален професионален стаж за длъжността: 3 години;

· Необходима квалификация: съобразно спецификата на длъжността (владеене на английски език на ниво не по-ниско от В2, съгласно Общата Европейска езикова рамка), компютърна грамотност.

· Да не са осъждани за умишлено престъпление от общ характер, независимо от реабилитацията;
· Да не са привлечени като обвиняеми или не са подсъдими за умишлено престъпление от общ характер;
· Компютърна грамотност: Microsoft Office.
II. ОСНОВНИ ДЛЪЖНОСТНИ ЗАДЪЛЖЕНИЯ:
· Изготвя правни становища по нормативни актове в областта на управлението на проекти по фонд „Убежище, миграция и интеграция“ 2021-2027 (ФУМИ), фонд „Вътрешна сигурност“ 2021-2027 (ФВС), Инструмент за финансова подкрепа за управлението на границите и визовата политика 2021-2027 (ИУГВП), Швейцарско-българската програма за сътрудничество и Норвежки финансов механизъм 2022-2028 (НФМ), (наричани по-долу програмите, които ДМП управлява);

· Изготвя правни анализи на договори, свързани с изпълнението на програмите, които ДМП управлява, и дава становища по законосъобразност на договорните задължения;  

· Осъществява процесуално представителство на ДМП пред съдебните органи по дела, касаещи изпълнението на договорни задължения по програмите, които ДМП управлява; 

· Участва в процеса на мониторинг при изпълнението на проекти и програми по   програмите, които ДМП управлява, в съответствие с установените правила и процедури;

· Участва в процеса на проверка на междинни и окончателни доклади за изпълнението на проекти по програмите, които ДМП управлява, съгласно установените правила и процедури.

IІI. ОСНОВНО ТРУДОВО ВЪЗНАГРАЖДЕНИЕ 
Граници (от - до) на заплатите, определени за длъжностите – от 1 600 евро до 2000 евро, съгласно Наредба № 8121з-919/13.07.2017 г. за размера на основните месечни възнаграждения на държавните служители по чл. 142, ал. 1, т. 1 и ал. 3 от Закона за министерството на вътрешните работи и размера на началните и максималните заплати за длъжност на лицата, работещи по трудово правоотношение. 
Към основното трудово възнаграждение се начисляват допълнителни възнаграждения съгласно Кодекса на труда.
ІV. НЕОБХОДИМИ ДОКУМЕНТИ:

1. Автобиография (CV);
2. Заявление;

3. Анкетна карта (по образец);
4. Декларация, че кандидатът притежава българско гражданство (по образец);

5. Копие от документи, удостоверяващи притежаваното образование (при издадена диплома от чуждестранно учебно заведение - удостоверение за признато образование);

6. Други документи (свидетелства, удостоверения, сертификати), съобразно обявените изисквания.
V. РЕД, МЯСТО И СРОКОВЕ ЗА КАНДИДАТСТВАНЕ:
1. Срок за заявяване на интерес: 14 (четиринадесет) дни, считано от деня следващ публикуването на обявата. Кандидатите следва да заявят интерес, като изпратят автобиография (CV) по електронна поща на адрес: dmp@mvr.bg.
2. След допускане до участие в конкурса, кандидатите представят документите по т. IV и се явяват на интервю.

3. Място за представяне на документите и провеждане на събеседването: гр. София, ул. „Шести септември“№ 29 (вход към ул. „Паренсов“), дирекция „Международни проекти“ - МВР.
VІ. ПРОЦЕДУРА ПО ПОДБОР И НАЗНАЧАВАНЕ:

1. Запознаване с автобиографията на кандидатите и допускане до участие в процедурата на тези, които отговарят на изискванията.

2. Провеждане на интервю за оценка на професионалните мотивация и познания с допуснатите кандидати и класиране.
За всяка определена дата от етапите на процедурата, кандидатите ще бъдат уведомявани на сайта на МВР, в раздел „Обяви“.
Настоящата обява да бъде публикувана на електронната страница на дирекция “Човешки ресурси” - МВР (internet и intranet).

За справки и допълнителна информация: 02/982 74 12.

ДИРЕКТОР: 
Мая Петкова

